《灵叟小师悟垓侍者求语》
宋代·释绍昙

碧落一碑无赝本，非草非真非隶篆。
镜样渝江彻底清，字义炳然人少见。
灵叟珍藏岁月深，南来吴越人争寻。
瘞鹤铭辞匪同调，寒山诗句非知音。
纷纷问字谁亲切，勾不成勾丿不丿。
争得卢公赛子云，一肩担荷柴冲折。
临行密付阿谁边，妙处休云子不传。
索性扫除元字脚，义天云净月孤玄。

作者简介：释绍昙（？～一二九七），字希叟。理宗淳祐九年（一二四九），住庆元府佛陇□□禅寺。景定元年（一二六○），住平江府法华禅寺。五年，住庆元府雪窦资圣禅寺。度宗咸淳五年（一二六九），住庆元府瑞岩山开善禅寺。元成宗元贞三年卒。有《希叟绍昙禅师语录》一卷、《希叟绍昙禅师广录》七卷，收入《续藏经》。事见《语录》及所附居径《拜呈日本国栗棘庵诸位尊属禅师》。　释绍昙诗，以辑自《语录》《广录》者及其中单编之偈颂编为六卷，辑自他书者附于卷末。